**מאזנים מאוחדים שיעור 1**

**השקעה במניות**

 הכוונה היא שחברה רוכשת מניות של חברה אחרת , נניח שחברה א', רכשה מניות של חברה ב', פקודת היומן ביום הרכישה :

ח' השקעה במניות

ז' מזומן

**לפי העלות**

כעת נשאלת השאלה: כיצד חברה א' תטפל בהשקעה במניות ?

הטיפול בהשקעה במניות , תלוי בשיעור ההחזקה .

**0%-19%** - אנחנו נכנסים YAS 39 שקובע בגדול כי ההשקעה תוצג לפי **שווי הוגן**

**20%-50%** - אנחנו נכנסים ל- YAS 28 שקובע שההשקעה תוצג לפי **שיטת השווי המאזני** (אקוויטי) במקרה הזה חברה בה' נקראת **חברה כלולה**

**51%-100%** - נכנסים ל- IFRS 10 שקובע שיש לערוך דו"חות מאוחדים של חברה א' וחברה ב' במקרה זה חברה ב' נקראת חברה בת של א' (נלמד בסימסטר ב')

**YAS 39**

YAS 39 קובע כי השקעה במניות יכולה להיות מסווגת לאחת מ-2 הקבוצות הבאות :

1. השקעה במניות לפי שווי הוגן דרך רוה"ס – קבוצה זו כוללת בתוכה 2 קבוצות :
2. השקעה במניות המוחזקות למטרת מסחר – כלומר מניות שנרכשו לצורך מסחר בטווח הקצר , מתוך מטרה להפיק מהן רווח הזמן הקצר
3. השקעה במניות שביום הרכישה החברה ייעדה אותן לקבוצת השווי ההוגן דרך רוה"ס , מותר לחברה לעשות זאת , אם זה משפר את **הרלוונטיות** של הדו"חות הכספיים ויוצר עקביות בדו"חות הכספיים .
* הקבוצה הזאת תירשם בכל תאריך מאזן לפי השווי ההוגן של המניות כאשר השינויים בשווי ההוגן ייזקפו לדו"ח רוה"ס כרווח או הפסד מני"ע שיירשם בסעיף הכנסות או הוצאות מימון .
* עלויות עיסקה כגון: תשלום עמלת רכישת המניות בבורסה , תשלום לרו"ח וכדו' יירשמו כהוצאה בדו"ח רוה"ס (כהפסד מני"ע)
* דיבידנד שמתקבל מההשקעה יירשם כרווח מני"ע ,כלומר , כהכנסה בדו"ח רוה"ס

**דוגמא 1 – השקעה במניות לפי שווי הוגן דרך רוה"ס**

ביום 01/01/08 רכשה חברה א' 5% ממניות חברה ב' תמורת 30,000 ₪ עלויות עסקה 2,000 ₪

ביום 01/10/08 חילקה חברה ב' דיבידנד בסך 100,000 ₪

ביום 31/12/08 השווי ההוגן של ההשקעה במניות הינו 50,000 ₪

שיעור מס רווח ההון הינו 25%

**נדרש: פקודות יומן לשנת 2008**

**פיתרון**

א' רכשה🡨 ב' – 5% 🡨 נכנס לתחולת YAS 39

**01/01/08**

|  |  |
| --- | --- |
| ח' השקעה במניות | 30,000 |
| ז' מזומן |
| ח' הפסד מני"ע  | 2,000 |
| ז' מזומן  |
| ח' מזומן  | $$10,000\*5\%=5,000$$ |
| ז' רווח מני"ע  |

**31/12/08**

|  |  |
| --- | --- |
| ח' השקעה במניות  | $$ 50,000-30,000=20,000$$ |
| ז' רווח מני"ע |

מבחינת מס הכנסה , מס הכנסה לא מכיר בכלל בהשקעה במניות לפי שווי הוגן , מבחינת מס הכנסה ההשקעה במניות תמיד מוצגת לפי עלות כלומר , לפי כמה שעלה לנו לרכוש את המניות כולל עלויות עיסקה.

במקרה שלנו ההשקעה שרואה מס הכנסה :

30,000 – עלות

2,000- עלות עיסקה

-------------------

32,000 – עלות למס הכנסה

50,000 – בספרים

------------------

18,0000 - הפרש

אצלנו בספרים ההשקעה רשומה לפי שווי הוגן 50,000 מכאן שקיים הפרש בין העלות בספרים אצלנו לעלות במס הכנסה של 18,000.

כל פעם שיש הפרש בין מה שרשום בספרים לבין מה שרואה מס הכנסה , אנחנו צריכים לשאול האם מדובר בהפרש זמני , כלומר, הפרש שנסגר עם הזמן הפרש שמתהפך עם הזמן , או שמדובר בהפרש קבוע - שלעולם לא ייסגר .

במקרה שלנו מדובר בהפרש זמני – שייסגר ביום מכירת ההשקעה .

**אם מדובר בהפרש זמני יש ליצור בגינו מיסים נדחים**

נניח שהחברה יודעת שבשנה הבאה ההשקעה תימכר תמורת 70,000 ₪ נבדוק מה יקרה בשנה הבאה:

**הרווח למס הכנסה**

70,000

(32,000)

----------

38,000 – רווח למס הכנסה

**הרווח בספרים**

70,000

(50,000)

---------

20,000

**ההפרש ביננו למס הכנסה**

זה אומר שכבר ב- 31/12/08 החברה יודעת שהיא תצטרך לשלם למס הכנסה יותר כסף ממה שרשום אצלה בספרים

$$18,000\*25\%=4,500$$

ולכן כבר באותו יום החברה יוצרת לעצמה התחייבות לשלם כסף למס הכנסה.

**פקודת היומן:**

|  |  |
| --- | --- |
| ח' הוצאות מיסים נדחים  | 4,500 |
| ז' התחייבות  |

1. **השקעה במניות זמינה למכירה –** גם הקבוצה הזו כוללת בתוכה 2 קבוצות :
2. השקעה במניות שביום הרכישה החברה סיווגה אותן כהשקעה זמינה למכירה
3. כל ההשקעות במניות שלא נכנסות להגדרה של שאר הקבוצות
* בגדול מדובר בהשקעות במניות , שהחברה מתכוונת להחזיק בהן בטווח הארוך
* הקבוצה הזאת תירשם ביום הראשון לפי שווי הוגן + עלויות עסקה ומאותה נקודה ואילך נעדכן אותה על השווי ההוגן ללא עלויות עסקה כאשר העדכונים יירשמו בקרן הון . הרעיון הוא בגלל שלא מתכוונים למכור את ההשקעה בטווח הקצר אנו לא רוצים להכיר ברווח או הפסד ולכן אנחנו כאילו מקפיאים את הרווח או ההפסד בקרן הון
* **אם חלה ירידת ערך בשווי ההוגן מתחת לעלות המקורית אז:**
1. אם קיימות ראיות ברורות ואובייקטיביות לירידת הערך אז יש להכיר **בהפסד מני"ע.** במקרה זה קרן ההון לעולם לא תיהיה בחובה

**ראיות אובייקטיביות** – הכוונה ששווי המניה ירד כתוצאה מאירוע מסויים **למשל :** הוקמה חברה מתחרה מצליחה יותר וכתוצאה מכך שווי המניה ירד וכניראה שלא יעלה יותר.

1. אם אין ראיות אובייקטיביות לירידת הערך וזה אומר שהיום שווי המניה ירד אבל סביר להניח שמחר הוא יעלה , אז לא נכיר בהפסד אלא **בקרן הון** מכאן שבמקרה הזה קרן ההון יכולה להיות בחובה .
* בכל מקרה דיבידנד שמתקבל מההשקעה ירשם כרווח מני"ע
* בעת מכירת ההשקעה יש לממש את קרן ההון לדו"ח רוה"ס – הסיבה , את כל הרווחים וההפסדים שהקפאנו עד היום בקרן אנו שולחים כעת לדו"ח רוה"ס ומכירים ברווח או הפסד מני"ע
* **עלויות מכירת ההשקעה ייזקפו לדו"ח רוה"ס כהפסד מני"ע .**

**דוגמא מספר 2-השקעה זמינה למכירה:**

ביום 01/01/08 רכשה חברה א' 5% ממניות חברה ב' תמורת 60,000 ₪ עלויות עסקה 2,000 ₪

ביום 01/10/10 חילקה חברה ב' דיבידנד בסך 100,000 ₪

ביום 01/01/11 מכרה חברה א' את ההשקעה תמורת 58,000 ₪

שיעור מס רווח ההון הינו 25%

|  |  |  |
| --- | --- | --- |
| תאריך | שווי הוגן |  |
| 31/12/08 | 68,000 |  |
| 31/12/09 | 50,000 | (\*) קיימות ראיות ברורות לירידת ערך |
| 31/12/10 | 58,000 |  |

**נדרש: פקודות יומן לשנים 2008-2011**

**פיתרון**

**01/01/08**

|  |  |
| --- | --- |
| ח' השקעה במניות | 60,000 – עלות2,000 – עלויות רכישה--------62,000 |
| ז' מזומן |

**31/12/08**

|  |  |
| --- | --- |
| ח' השקעה במניות | 68,000 – לא כולל(62,00) – כולל----------6,000 |
| ז' קרן הון |

**31/12/09**

|  |  |
| --- | --- |
| ח' קרן הון | $$68,000-50,000=18,000$$6,000 🡨 עד גובה איפוסה12,000 |
| ז' השקעה במניות  |
| ח' הפסד מני"ע |

* **אם אין ראיות לירידת ערך 🡨 הכל יירשם מול קרן הון** מכאן שאין בעיה שקרן הון תיהיה בחובה במקרה שלנו נתון שיש ראיות וזה אומר שקרן ההון לא יכולה להיכנס לחובה.

**01/01/10**

|  |  |
| --- | --- |
| ח' מזומן | $$5\%\*100,000=5,000$$ |
| ז' רווח מני"ע |

* **מסקנה לפי YAS 39 דיבידנד שמתקבל כתוצאה מההשקעה תמיד יירשם כרווח מני"ע**

|  |  |
| --- | --- |
| ח' השקעה במניות | $$58,000-50,000=8,000$$ |
| ז' קרן הון |

* **התקן קובע שאסור לבטל הפסד שהוכר בעבר –** גם אם במועד מאוחר יותר חלה עליית ערך אנחנו נכיר בה בקרן הון ולא כרווח מני"ע
* **לסיכום : השקעה זמינה למכירה כשיש ראיות**

**01/01/11**

|  |  |
| --- | --- |
| ח' מזומן | 58,000 |
| ז' השקעה במניות |
| ח' קרן הון  | 8,000 |
| ז' רווח מני"ע |

* **קרן ההון תוצג בדו"ח על הרווח הכולל האחר ובדו"ח על השינויים בהון העצמי מכאן שכמובן במאזן היא תוצג כחלק מההון העצמי בדו"ח על הרווח הכולל האחר אנו נראה את השינוי של השנה בקרן ההון ובדו"ח על השינויים בהון העצמי אנו נראה את היתרה של קרן ההון גם ביתרת פתיחה וגם ביתרת סגירה**

**מה קורה כאשר לא ניתן לאמוד את השווי ההוגן ?**

* קודם כל התקן אומר שרק במקרים נדירים , לא ניתן לאמוד את השווי ההוגן של ההשקעה . במקרים כאלו ההשקעה תימדד מחוסר ברירה לפי עלות ההשקעה + עלויות עיסקה .
* אם יש ראיות ברורות לירידת ערך של ההשקעה יש להכיר בהפסד מני"ע .
* אם במועד מאוחר יותר קיימות ראיות ברורות לעליית ערך , אנחנו לא נבטל את ההפסד , כלומר לא נכיר ברווח וזה אומר בעצם שנקבעה עלות חדשה להשקעה .
* אם ההשקעה הוצגה לפי עלות כי לא ניתן לאמוד את השווי ההוגן שלה כי נניח , שמדובר במניות של חברה פרטית שקשה לאמוד אותן ובשלב מסויים כן ניתן לאמוד את השווי ההוגן כי נניח שהחברה, התחילה להיות בורסאית (נסחרת בבורסה) . אז מאותו יום ואילך יש לסווג את ההשקעה לאחת מ- 2 הקבוצות (שווי הוגן דרך רוה"ס או זמין למכירה). וכמובן שההשקעה תוצג לפי השווי ההוגן .

ולהיפך , אם ההשקעה הוצגה לפי שווי הוגן ובשלב מסויים , כבר לא ניתן לאמוד את השווי ההוגן אז **באותו יום** השווי ההוגן הופך להיות העלות ומכאן ואילך ההשקעה תוצג לפי עלות.

* **את קרן ההון לא נממש אלא רק בעת מכירת ההשקעה .**

**דוגמא 3 – כאשר לא ניתן לאמוד את השווי ההוגן :**

ביום 01/01/08 רכשה חברה א' 5% ממניות חברה ב' תמורת 30,000 ₪

ההשקעה סווגה כני"ע ז"ל

ביום 31/12/08 השווי ההוגן של ההשקעה במניות הינו 40,000 ₪

ביום 01/01/09 אין יותר אפשרות לאמוד את השווי ההוגן של ההשקעה

**נדרש: פקודות יומן לשנים 2008-2009**

**פיתרון**

**01/01/08**

|  |  |
| --- | --- |
| ח' השקעה במניות | 30,000 |
| ז' מזומן |

**31/12/08**

|  |  |
| --- | --- |
| ח' השקעה במניות | 10,000 |
| ז' קרן הון |

מיום – 01/01/09 ההשקעה תימדד לפי עלות = שווי הוגן אחרון קרן הון נשארת עד ליום המכירה. (לא מאפסים אותה במקרה של הפסדים , אלא מכירים בהפסדים.)

**IAS 28 – השקעה במניות לפי שיטת השווי המאזני (אקוויטי)**

כדי להיכנס ל-IAS 28 צריך שלחברה א' תיהיה **השפעה מהותית** על חברה ב' – כלומר שלחברה א' תיהיה השפעה באופן מהותי על הפעולות שמבצעת חברה ב' ועל ההחלטות שמקבלת חברה ב' .

אם לחברה א' יש כח הצבעה של 20% ומעלה חזקה עליה שיש לה השפעה מהותית אלא אם כן הנסיבות מורות אחרת ולהיפך אם לחברה א' יש כח הצבעה של פחות מ-20% חזקה עליה שאין לה השפעה מהותית אלא אם כן הנסיבות מורות אחרת .

**לכל מניה יש זכות הצבעה אחת.** ומכאן שאם חברה א' פחזיקה פחות מ-20% ממניות חברה ב' אין לה השפעה מהותית ואם 20% או יותר אז יש לה השפעה מהותית אלא אם כן הנסיבות מורות אחרת

* במצבים שלחברה א' יש השפעה מהותית חברה א' צריכה לפרסם 2 דו"חות כספיים:
1. **דו"ח נפרד** שבו ההשקעה במניות תוצג בהתאם ל IAS 39 בקבוצת השקעה זמינה למכירה כי חברה א' לא מתכוונת לסחור בהשקעה בקרוב
2. **דו"ח עצמאי** שבו ההשקעה במניות תוצג לפי IAS 28 כלומר לפי שיטת האקוויטי .

**דוגמאות למצבים שבהן הנסיבות מורות אחרת :**

1. **פיזור של בעלי המניות של ב' –** נניח שחברה א' מחזיקה **19% ממניות חברה ב'**  חזקה עליה שאין השפעה מהותית. נניח שכל יתר 81% מוחזקים באופן כזה שכל אחד מבע"מ מחזיק 1% **במקרה כזה סביר להניח שיש לחברה א' השפעה מהותית על חברה ב'.**

או למשל אם א' מחזיקה **25% ממניות ב'** וכל יתר 75% מוחזקים ע"י **אדם אחד** למרות שעל פניו נראה כי בעל המניות השני קובע הכל לבדו עדיין ייתכן שלא' יש השפעה מהותית אם למשל הוא מתחשב בדיעה של א' .

**הרעיון הוא שיש לבדוק כל מקרה לגופו**

1. **היכולת למנות דרגים בכירים בחברה-** למשל: אם לא' יש את הזכות **למנות את המנכ"ל של חברה ב'** סביר להניח **שיש לחברה א' השפעה מהותית**
2. **השפעה על המדיניות התפעולית היומיומית ועל קבלת ההחלטות בפועל –** אם לחברה א' יש כזו השפעה ביומיום אז יש לה השפעה מהותית על חברה ב' .
3. **ייצוג בדירקטוריון של חברה ב' –** אם לחברה א' יש נציגים בהנהלה הבכירה של ב' זה **מצביע על כך שיש לה השפעה מהותית בחברה ב'**
4. **עסקאות בין א' ל-ב' –** אם יש הרבה עסקאות בין חברה א' לחברה ב' **סביר להניח שיש לה השפעה מהותית**
5. **ערבויות –** אם א' נותנת לב' ערבויות זה מצביע על כך שיש לה השפעה מהותית .
6. **הסכמי הצבעה –** נניח את המצב הבא נניח שחברה א' מחזיקה בחברה ב' ב-**15%** וחברה ג' מחזיקה בחברה ב' **10%** ונניח **שחברה א' וחברה ג' חתמו על הסכם לפיו בכל הצבעה הן מצביעות יחד כך שיחד יש להן 25% זכויות הצבעה במקרה כזה גם לא' וגם לג' יש השפעה מהותית ב-ב'**
7. **זכויות הצבעה פוטנציאליות –** אם חברה ב' הנפיקה ני"ע המירים למשל אופציות אז התקן קובע שיש להתחשב בהם לצורך חישוב שיעור ההחזקה כדי לדעת אם לא' יש השפעה מהותית ב-ב' אבל רק אם הן ניתנות למימוש מיידי והמימוש אינו תלוי באירועים עתידיים . לא נתחשב בכוונה של חברה א' לממש את האופציות או ביכולת הכספית של א' לממש את האופציות .

**לדוגמא:**

נניח שחברה א' רכשה 1,000 מניות מתוך 10,000 מניות של חברה ב' שיעור האחזקה בפועל הוא 10% ולכן אין לה השפעה מהותית כעת נניח שב' הנפיקה 10,000 אופציות שניתנות למימוש למניות ביחס של 1:1 וא' רכשה 5,000 אופציות . שיעור האחזקה הפוטנציאלי בהנחה שכל האופציות ימומשו שיעור ההחזקה של חברה א' בחברה ב' הוא:

$\frac{1,000+5,000}{10,000+10,000}=30\%>20\%$ *- יש השפעה מהותית לפי IAS 28*

***דוגמא נוספת :***

*חברה א' רכשה 3,000 מניות מתוך 10,000 מניות של חברה ב' שיעור ההחזקה בפועל 30%- בעיקרון יש לחברה השפעה מהותית אבל אם לחברה יש 10,000 אופציות שניתנות להמרה ביחס של 1:1 וחברה לא רכשה אופציות שיעור ההחזקה הפוטנציאלי של חברה א' בחברה ב' הוא 15% כלומר* ***אין השפעה מהותית .***

* ***לסיכום : הקביעה האם ל-א' יש או אין השפעה מהותית נתונה לשיקול דעת כאשר יש להתחשב בכל הגורמים שהזכרנו . אם אין ל-א' השפעה מהותית אנו נכנסים ל-IAS 39 .***

***מקרים שבהם אין לנהל את ההשקעה לפי שיטת השווי המאזני:***

1. ***כאשר חברה ב' נמצאת במצב של חדלות פירעון –*** *כלומר במצב של פשיטת רגל (כינוס נכסים פירוק ) כיוון שבצב זה כל ההשפעה על חברה ב' היא של* ***המפרק וכונס הנכסים*** *ולכן לחברה א'* ***אין שום השפעה על חברה ב' .***
2. ***אם חברה א' לא יכולה להשיג את הדו"חות הכספיים של חברה ב'*** *כי למשל ב' פועלת בחו"ל ויש מגבלה על קבלת הדו"חות .*
3. ***אם ל-א' יש השפעה מהותית ובשלב מסויים ההשקעה מוגדרת כהשקעה מוחזקת למכירה בהתאם ל- IFRS 5*** *(בגדול יש כוונה למכור את ההשקעה בקרוב) אז קובע IFRS 5 כי ההשקעה תוצג לפי עלות או שווי הוגן נטו בניכוי עלויות מכירה כנמוך מבינהן .*

*אם א' מתכוונת למכור השקעה שנוהלה לפי IAS 28 וההשקעה נכנסת להגדרה של השקעה מוחזקת למכירה בהתאם ל- IFRS 5 (יש כל מיני תנאים להיכנס להגדרה) אז באותה נקודה יוצאים מ IAS 28 ונכנסים ל- IFRS 5*

* *אם במועד מאוחר יותר החברה מתחרטת ולא רוצה למכור את ההשקעה אז היא צריכה לבצע תיקון רטרואקטיבי כדי לנהל את ההשקעה מההתחלה לפי IAS 28*
1. ***אם לחברת אם יש חברת בת וגם חברה כלולה ולפי IFRS 10 היא פטורה מהצגת דו"חות מאוחדים אז היא גם פטורה מניהול ההשקעה בכלולה לפי שיטת השווי המאזני –***

***לדוגמא:***

*נניח שחברה א' מחזיקה בחברה ב' 90%*

*וחברה ב' מחזיקה בחברה ג' שהיא בת חברה ב' 80%*

*וגם בחברה ד' שהיא כלולה של חברה ב' 30%*

*אנחנו מדברים על חברה ב' אם חברה ב' לא צריכה להגיש דו"חות מאוחדים של ב'+ג' כי יש לה פטור כי א' חייבת להגיש דו"חות מאוחדים של א' + ב' + ג' אז חברה ב' לא צריכה לנהל את ההשקעה בד' לפי שיטת האקוויטי IAS 28 כי חברה א' עושה את זה.*

1. ***אם לחברת בת יש חברה כלולה אז היא פטורה מלנהל אותה לפי שיטת האקוויטי אם:***
2. ***היא******הודיעה לבעלי המניות שלה והם לא מתנגדים***
3. ***היא לא נסחרת בבורסה ולא נמצאת בתהליך של הנפקה***
4. ***אם אחת מחברות האם שלה כבר מציגה דו"ח מאוחד שבו ההשקעה בכלולה , מוצגת לפי שיטת האקוויטי .***

***לדוגמא :***

*נניח שחברה א' מחזיקה 90% בחברה ב'*

*חברה ב' היא חברה בת של א'*

*חברה ב' מחזיקה ב30% מחברה ג'*

***אנחנו מדברים על חברה ב'*** *– אם ב' לא נסחרת וגם לא תיסחר בבורסה ובע"מ שלה לא מתנגדים אז היא לא חייבת לנהל את ג' לפי אקוויטי כי א' כבר עושה את זה בדו"ח המאוחד שלה . (הניהול אם לא לפי אקוויטי יהיה לפי IAS 39).*

1. ***השקעה בכלולות המוחזקות ע"י קרן נאמנות או קרן הון סיכון –*** *ההשקעות האלו יטופלו בהתאם ל- IAS 39 בקבוצת* ***השווי ההוגן דרך רוה"ס***

***קרן נאמנות –*** *זוהי חברה , שלוקחת כספים של אנשים ומשקיעה אותם בבורסה ע"מ להשיג רווחים כמובן שהיא גוזרת עמלה מתוך הרווחים הללו .*

***לדוגמא :***

*אם חברה א' היא קרן נאמנות והיא מחזיקה ב-ב' 30% לצורך מסחר בזמן הקצר .ההשקעה במניות ב' תנוהל לפי IAS 39*

***קרן הון סיכון –*** *זוהי חברה שמשקיעה בחברה אחרת שהיא בעצם חברת מחקר ופיתוח כשכל המטרה היא לרכוש חברות מו"פ כשהן בשלבי המחקר שלהן כשהמניות עדיין זולות לחכות שהחברות ישגשגו ואז למכור את המניות ברווח .*

***גם במקרה הזה חברה א' שמוגדרת קרן הון סיכון תנהל את ההשקעות האלה בחברות המו"פ לפי IAS 39 .***

***התפישה החשבונאית של התקן (בהנחה שיש השפעה מהותית)***

*נניח שחברה א' רכשה 40% ממניותיה של חברה ב' אנחנו מסתכלים על חברה א' + 40% מחברה ב' כעל יחידה אחת 60% מחברה ב' הם חיצוניים ולא מעניינים אותנו 40% מחברה ב' אנו רוצים להכניס לספרים של חברה א' כשעושים את זה בשני מספרים בלבד:*

1. ***בדו"ח על הרווח הכולל בחשבון שנקרא רווחי אקוויטי –*** *אנחנו מכניסים 40% מכל ההכנסות ו- 40% מכל ההוצאות של חברה ב' זה בעצם 40% מהרווח הנקי של חברה ב' אם הרווח הנקי של חברה ב' יגדל גן רווחי האקוויטי יגדלו בהתאם ולהיפך*

***רווחי אקוויטי = 40% \* רווח נקי ב'***

1. ***בדו"ח על המצב הכספי בחשבון שנקרא השקעה במניות*** *- אנו מכניסים 40% מכל הנכסים ו- 40% מכל ההתחייבויות של ב' כי זה בעצם 40% מההון העצמי של חברה ב'****.*** *אם ההון העצמי של ב' יגדל חשבון ההשקעה יגדל ב40% - מתוך הגידול ולהיפך*

***השקעה = 40% \* הון עצמי ב'***

***דוגמאות***

1. ***רווח נקי של ב' –*** *אם חברה ב' מרוויחה ההון העצמי של ב' גדל ומכאן שחשבון ההשקעה יגדל ב-40% מזה פקודת היומן :*

|  |  |
| --- | --- |
| ח' השקעה (במאזן) | XXX = 40% \* רווח נקי ב' |
| ז' רווחי אקוויטי (בדו"ח רוה"ס) |

* ***אנחנו בעצם צוברים בחשבון ההשקעה את כל הרווחים ששייכים לחברה א' בינתיים מדובר ברווחים על הנייר זה לא רווחים אמיתיים רק ברגע שאקבל את הרווחים שיחולקו כדיבידנד אז זה יהיה רווח ממשי***
* ***בדו"ח רוה"ס של חברה א' אנו מציגים את הרווחים בגין שיטת האקוויטי בשורה אחת בלבד "רווחי אקוויטי" –*** *זה מוצג שורה לפני הרווח לפני מס* ***דו"ח רוה"ס של חברה א' נראה כך :***

*מכירות*

*עלה"מ*

*------------*

*רווח גולמי*

*הכנסות אחרות*

*הוצאות אחרות*

*הנה"כ*

*------------*

*רווח תפעולי*

*הוצאות מימון*

***עד כאן זה רק רווח של חברה א מפעילות עצמית***

*רווחי אקוויטי*

*רווח לפני מס*

1. ***דיבידנד שחברה ב' מחלקת.***

*בספרי חברה ב'*

|  |  |
| --- | --- |
| ח' עודפים | XXX |
| ז' מזומן / דיבידנד לשלם |

*בספרי חברה א'*

|  |  |
| --- | --- |
| ח' מזומן/ דיבידנד לקבל | XXX |
| ז' השקעה |

* ***הסברים:***
1. *אם העודפים של ב' קטנו זה אומר שההון העצמי שלה קטן ומכאן שחשבון ההשקעה צריך לקטון ב-40%*
2. *נאמר שכאשר חברה ב' מרוויחה נניח 1,000 ₪ רושמים:*

|  |  |
| --- | --- |
| ח' השקעה  | 400= 40% \* 1,000 |
| ז' רווחי אקוויטי  |

*כלומר מנפחים את חשבון ההשקעה בגובה הרווח על הנייר. כאשר חברה ב' מחלקת את הרווח 1,000 כדיבידנד (דיבידנד זו חלקוה בפועל של רווחים) יש צורך להקטין ההשקעה ולכן הפקודה היא :*

|  |  |
| --- | --- |
| ח' מזומן | XXXXX |
| ז' השקעה |

 *נדגיש שב- IAS 39 דיבידנד שמתקבל בחברה ב' נרשם כרווח מני"ע אך לפי IAS 28 הדיבידנד אינו יכול להירשם כרווח כי כבר הכרנו ברווח הזה כרווחי אקוויטי .*

1. ***הנפקת מניות הטבה –*** *חברה מנפיקה מניות הטבה כלומר מניות בחינם לכל בעלי המניות במטרה להגדיל את הסחירות של המניות בבורסה.*

***למשל :*** *אם כל מניה שווה 10 שקלים והיא מחלקת לכל מי שמחזיק מניות על כל מניה עוד מניה בחינם – אז השווי של החברה נשאר אותו הדבר אבל עכשיו במקום להחזיק מניה אחת בשווי של 10 ₪ כל אחד מחזיק ב-2 מניות בשווי של 5 ₪ כל אחת . כעת המניות יותר סחירות בבורסה.*

* ***חברה תעדיף לחלק מניות הטבה מהפרמיה כי דיבידנד אפשר לחלק רק מעודפים כך שהיא תעדיף להשאיר את העודפים לחלוקת דיבידנד***

*בספרי חברה ב':*

|  |  |
| --- | --- |
| ח' פרמיה / עודפים | XXX  |
| ז' הון מניות |

***בספרי חברה א'***

*בגלל שההון העצמי של ב' נשאר ללא שינוי חשבון ההשקעה לא משתנה ולא סתם כי באמת לא קרה כלום.*

1. ***היוון עודפים לקרן הון*** *–*

***ספרי חברה ב'***

|  |  |
| --- | --- |
| ח' עודפים | XXX |
| ז' קרן הון  |

*בגלל שההון העצמי של ב' ללא שינוי חשבון ההשקעה יישאר ללא שינוי ולא סתם כי בחברה ב' לא קרה כלום באמת היא רק מעבירה חלק מהעודפים לקרן הון כדי לזכור לא לחלק את זה כדיבידנד אבל היא לא באמת שמה כסף בצד .*

***תזכורת ל- IAS 16 -רכוש קבוע***

***אם חלה עליית ערך של הרכוש הקבוע הפקודה היא :***

|  |  |
| --- | --- |
| ח' רכוש קבוע | XXX |
| ז' קרן שיערוך |

***אם חלה ירידת ערך מתחת לעלות המופחתת המקורית*** *– יש להכיר בהפסד הון :*

|  |  |
| --- | --- |
| ח' קרן שיערוך  | - עד לאיפוסהP.N ההפרשכל הסכום |
| ח' הפסד הון |
| ז' רכוש קבוע |

***אם במועד מאוחר יותר חלה עליית ערך אז קודם כל יש לבטל את יתרת ההפסד כלומר את העלות המופחתת של ההפסד :***

|  |  |
| --- | --- |
| ח' רכוש קבוע | XXX  |
| ז' רווח הון  |
| ז' קרן שיערוך |

***הפחתת קרן שיערוך:***

|  |  |
| --- | --- |
| ח' קרן שיערוך | XXX |
| ז' עודפים |

***כאשר יש שתי אפשרויות:***

1. *להפחית אותה בקצב הפחת לפי שיטת הפחת של הנכס*
2. *להפחית אותה רק ביום גריעת הנכס , כלומר, ביום המכירה או בתום תקופת חיי הנכס*

***בספרי חברה א'***

*כאשר חברה ב' יוצרת קרן שיערוך ההון העצמי שלה גדל ומכאן שחשבון ההשקעה יגדל בגובה 40% מזה .*

|  |  |
| --- | --- |
| ח' השקעה  | XXX |
| ז' קרן שיערוך(**ולא רווחי אקוויטי**) |

* ***ולא רווחי אקוויטי-*** *כי הרווח הנקי של ב' לא השתנה זה אומר שבדו"ח של א' נוצרה קרן שיערוך אז גם חברה א' מפחיתה את קרן השיערוך*
* ***זה אומר שבדו"ח של חברה א' נוצרה קרן שיערוך ולכן גם חברה א' מפחיתה קרן שיערוך או בקצב הפחת או בקצב גריעת הנכס .***

*כשחברה ב' מפחיתה את קרן השיערוך ורושמת:*

|  |  |
| --- | --- |
| ח' קרן שערוך | XXX |
| ז' עודפים |

* ***חשבון ההשקעה לא משתנה כי ההון העצמי של ב' לא משתנה***

**חישוב עודף עלות**

נניח שהמאזן של חברה ב' ליום 31/12/13 הינו:

|  |  |
| --- | --- |
| נכסים  | התחייבויות |
| קרקע  | 100,000 | הון עצמי | 100,000 |

שווי הוגן של הקרקע 140,000

נניח שחברה א' רוכשת 100% ממניות חברה ב' כמה חברה א' תיהיה מוכנה לשלם ?

א' תיהיה מוכנה לשלם את שווי הקרקע 140,000 ₪

* **ההפרש בין מה שא' משלמת לבין מה שהיא רוכשת , נקרא עודף עלות וייחוס עודף העלות זה הסבר למה א' היתה מוכנה לשלם יותר .**

ובדוגמא שלנו :

**חישוב עודף העלות :**

תמורה : 140,000

נרכש: (100,000)

-----------------------

עודף עלות (ע"ע): 40,000

**ייחוס ע"ע:**

$140,000-100,000=40,000$ – קרקע

**דוגמא 4 מהחוברת - חישוב עודף עלות**

ביום 01/01/08 רכשה חברה א' 30% מהון המניות של חברה ב' תמורת 50,000 ₪

ההון העצמי של חברה ב' לאותו יום הינו 100,000 ₪

השווי ההוגן של כל הנכסים וההתחייבויות בספרי חברה ב' זהה לערכם הפנקסני למעט האמור להלן:

|  |  |  |
| --- | --- | --- |
| סעיף | ערך פנקסני | שווי הוגן |
| מלאי | 70,000 | 80,000 |
| מכונה | 100,000 | 120,000 |

 **נדרש: חישוב וייחוס עודף העלות לשנת 2008**

**פיתרון**

תמורה 50,000

נרכש: $100,000\*30\%=(30,000)$

-------------------

*ע"ע: 20,000*

***ייחוס ע"ע***

***מלאי -***$30\%\*\left(80,000-10,000\right)=3,000 $

***מכונה -*** $30\%\*\left(120,000-100,000\right)=6,000$

***מוניטין –*** *11,000 (ההפרש בין 9,000 ל- 20,000)*

*-------------------*

***20,000***

* *התפישה של התקן היא כזו : נכון שחברה א' רכשה מניות (נירות) של חברה ב' אבל בפועל היא קנתה את הנכסים וההתחייבויות של חברה ב' אז* ***מסתכלים על זה ממש כאילו חברה א' רכשה 30% מכל הנכסים וההתחייבויות של חברה ב'*** *. כשהיא רוכשת את הנכסים וההתחייבויות היא רוכשת אותם בהתאם לשווי ההוגן שלהם ביום הרכישה .*

***ביום הרכישה חברה א' רשמה :***

|  |  |
| --- | --- |
| ח' השקעה | 50,000 |
| ז' מזומן |

***את חשבון ההשקעה מציגים במאזן של חברה א' ובביאור למאזן מציגים את ההרכב של חשבון ההשקעה באופן הבא:***

***חלקנו בשווי המאזני –*** $30\%\*100,000=30,000$

***עודף העלות :***

*מלאי- 3,000*

*מכונה – 6,000*

*מוניטין- 11,000*

***---------------***

***20,000***

***---------------------***

***במאזן –50,000***

***בהמשך לנתוני הדוגמא :***

*כמה מלאי גלום בתוך חשבון ההשקעה ?*

*בחלקנו בשווי המאזני הוא רשום :*

$$30\%\*70,000=21,000$$

בעודף העלות 3,000

-------------------

**24,000 =** $30\%\*80,000$ **(שווי הוגן)**

* ***מסקנה :*** *המלאי גלום בתוך ההשקעה בגובה השווי ההוגן שלו כפול חלקינו כי ההשקעה ביום הרכישה נרשמה לפי העלות לחברה א' העלות לחברה א' זה השווי ההוגן של כל הנכסים וההתחייבויות של ב' לאותו יום ( כפול חלקינו)*

***לגבי המכונה :*** כשא' רכשה את המכונה היא רכשה אותה לפי השווי ההוגן שלה כפול 30% שזה בעצם 36,000 זו העלות לחברה א' זה אומר שהמטרה של עודף העלות היא בעצם להעמיד את כל הנכסים וההתחייבויות של ב' על השווי ההוגן שלהם ביום הרכישה, כי השווי ההוגן שלהם ביום הרכישה זו העלות לחברה א' .

***כמה מוניטין גלום בתוך חשבון ההשקעה ?***

*בחלקינו בשווי:*$30\%\*0=0$

*בעודף העלות: 11,000*

*-----------------------*

*11,000*

* *לחברה אסור להכיר במוניטין שנצמח אצלה בחברה הסיבה היא : שלא ניתן לאמוד את השווי ההוגן שלו באופן מהיימן רק אם שולם עבור המוניטין מותר להכיר במוניטין כנכס.*

***בדוגמא שלנו :***

*לחברה ב' יש מוניטין של* $\frac{11,000}{0.3}=36,667$

*חברה א' רושמת במאזן שלה את המוניטין עבורו היא שילמה . את המוניטין הזה אנחנו רואים בתוך חשבון ההשקעה כי כל מה שקשור לב' במאזן מוצג אך ורק בתוך חשבון ההשקעה*

***דוגמא 5 מהחוברת – דוגמא כוללת***

*ביום 01/01/08 רכשה חברה א' 40% מהון המניות של חברה ב' תמורת 70,000 ₪*

*ההון העצמי של חברה ב' לאותו יום הינו 100,000 ₪*

*נתונים נוספים:*

1. *הרווח הנקי של חברה ב' לשנת 2008 הינו 80,000 ₪ ולשנת 2009 הינו 90,000 ₪*
2. *ביום 01/05/08 חליקה חברה ב' דיבידנד בסך 30,000 ₪*
3. *ביום 31/12/08 שיערכה חברה ב' מכונה שעלותה המופחתת 90,000 ₪ לסכום של 99,000₪. יתרת חיי המכונה 9 שנים.*
4. *ביום 01/11/09 חילקה חברה ב' 10,000 מניות הטבה מהפרמיה*
5. *ביום 31/12/09 שיערכה חברה ב' את המכונה ששוויה ההוגן לאותו יום 105,000 ₪*

***נדרש:***

1. ***תנועה בחשבון ההשקעה לשנת 2008***
2. ***ניתוח חשבון ההשקעה ליום 31/12/08***

***פיתרון:***

***בספרי חברה א'***

***ח-ן ההשקעה:***

|  |  |  |
| --- | --- | --- |
| ***פרטים*** | ***סכום*** | ***פקודת יומן*** |
| *01/01/08****עלות (1)*** | ***70,000*** |

|  |  |
| --- | --- |
| *ח' ההשקעה* | *70,000* |
| *ז' מזומן* |

 |
| ***רווחי אקוויטי 08*** | ***32,000*** | ***חישוב:***$40\%\*80,000=32,000$

|  |  |
| --- | --- |
| *ח' השקעה* | *32,000* |
| *ז' רווחי אקוויטי* |

 |
| ***דיבידנד*** | ***(12,000)*** | ***חישוב***$40\%\*30,000=12,000$

|  |  |
| --- | --- |
| *ח' מזומן* | *12,000* |
| *ז' השקעה* |

 |
| ***ק.שערוך*** | ***3,600*** | ***חישוב:***$40\%\*\left(99,000-90,000\right)=3,600$

|  |  |
| --- | --- |
| *ח' השקעה* | *3,600* |
| *ז' קרן שערוך* |

 |
| ***31/12/08 (2) סה"כ*** | ***93,600*** |  |
| ***רווחי אקוויטי 09***  | ***36,000*** | ***חישוב:***$40\%\*90,000=36,000$ |
| ***ק. שיערוך (3)*** | ***6,800*** |  |
| ***31/12/09 (4)*** | ***136,400*** |  |

***הסברים:***

1. *תמורה 70,000*

*נרכש* $40\%\*100,000=(40,000)$

*---------------*

*מוניטין 30,000*

1. *חלקנו בשווי המאזני:*$40\%\*\left[100,000+80,000-30,000+9,000\right]=63,600$

*+ ע"ע מוניטין:* ***30,000***

***-------------------***

***93,600***

1. ***קרן שיערוף בספרי חברה ב':***

*ערך פנקסני* $99,000\*\frac{8}{9}=(88,000)$

*שווי הוגן 105,000*

*--------------------*

*ק. שיערוך 17,000*

***בספרי א'***

|  |  |
| --- | --- |
| ***ח' השקעה*** | $$17,000\*40\%=6,800$$ |
| ***ז' קרן שערוך*** |

***בנוסף יש להפחית את קרן השיערוך שנוצרה לא' ביום 31/12/08 (ההנחה שהיא מופחתת בקצב הפחת).***

|  |  |
| --- | --- |
| ***ח' קרן שערוך*** | $$\frac{3,600}{9}=400$$ |
| ***ז' עודפים*** |

***אבל הפקודה הזאת לא משנה את חשבון ההשקעה אלא נמצאת בדו"ח על השינויים בהון העצמי של חברה א'.***

1. ***חלקינו בשווי המאזני :***$40\%\*\left[159,000+90,000+17,000\right]=106,400$

***ע"ע מוניטין 30,000***

***----------------***

***136,400***